CELEX: 62022TN0013
Language: mt
Date: 2022-01-03 00:00:00
Title: Kawża T-13/22: Rikors ippreżentat fit-3 ta’ Jannar 2022 – Loutsou vs EUIPO (POLIS LOUTRON)

28.3.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 138/22
            
         
      Rikors ippreżentat fit-3 ta’ Jannar 2022 – Loutsou vs EUIPO (POLIS LOUTRON)
      (Kawża T-13/22)
      (2022/C 138/25)
      Lingwa tal-kawża: il-Grieg
      
         Partijiet
      
      
         Rikorrent: Alexandra Loutsou (Thessaloniki, il-Greċja) (rappreżentant: S. Psomakakis, avukat)
      
         Konvenut: L-Uffiċċju tal-Proprjetà Intellettwali tal-Unjoni Ewropea (EUIPO)
      
         Informazzjoni dwar il-proċedimenti quddiem l-EUIPO
      
      
         Trade mark kontenzjuża kkonċernata: it-trade mark tal-Unjoni Ewropea figurattiva li tinkludi l-element verbali “POLIS LOUTRON” – Applikazzjoni għal reġistrazzjoni Nru 18 144 809
      
         Deċiżjoni kkontestata: id-deċiżjoni tal-Ewwel Bord tal-Appell tal-EUIPO tal-20 ta’ Ottubru 2021 fil-Każ R 544/2020-1
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tilqa’ dan ir-rikors;
               
            
                  —
               
               
                  tannulla d-deċiżjoni kkontestata;
               
            
                  —
               
               
                  tiddikjara fondat u ammissibbli r-rikors ippreżentat kontra d-deċiżjoni tal-Ewwel Bord tal-Appell tal-EUIPO tal-20 ta’ Ottubru 2021 fl-Każ R 544/2020-1, li jikkonċerna l-applikazzjoni għar-reġistrazzjoni tat-trade mark tal-Unjoni Ewropea Nru 18 144 809;
               
            
                  —
               
               
                  tannulla parzjalment id-deċiżjoni Nru L 110 tat-8 ta’ Novembru 2019 dwar in-notifika tar-raġunijiet għar-rifjut tal-applikazzjoni għar-reġistrazzjoni tat-trade mark tal-Unjoni Ewropea Nru 18 144 809, b’mod li tilqa’ fl-intier tagħha t-talba tagħha u tirreġistra l-imsemmija trade mark inkwantu sinjal distintiv tal-prodotti u servizzi tal-kumpannija tar-rikorrenti fuq it-territorju tal-Unjoni Ewropea, għall-klassijiet li saret it-talba għalihom;
               
            
                  —
               
               
                  tannulla parzjalment id-deċiżjoni Nru L 13 tal-20 ta’ Jannar 2020 dwar in-notifika tar-raġunijiet għar-rifjut tal-applikazzjoni għar-reġistrazzjoni tat-trade mark tal-Unjoni Ewropea Nru 18 144 809, b’mod li tilqa’ fl-intier tagħha t-talba tagħha u tipproteġi l-imsemmija trade mark inkwantu sinjal distintiv tal-prodotti u servizzi tar-rikorrenti fuq it-territorju tal-Unjoni Ewropea, għall-klassijiet li saret it-talba għalihom;
               
            
                  —
               
               
                  tordna lill-amministrazzjoni konvenuta tal-Uffiċċju tal-Proprjetà Intellettwali tal-Unjoni Ewropea tirreġistra t-trade mark POLIS LOUTRON għall-klassijiet kollha li saret it-talba għalihom u għall-prodotti u servizzi kollha mitluba;
               
            
                  —
               
               
                  tikkundanna lill-EUIPO għall-ispejjeż.
               
            
         Motiv invokat
      
      Id-deċiżjoni kkontestata interpretat u applikat b’mod żbaljat id-dispożizzjonijiet tal-Artikolu 7(1)(b) u (c) tar-Regolament (UE) 2017/1001 tal-Parlament Ewropew u tal-Kunsill tal-14 ta’ Ġunju 2017 dwar it-trademark tal-Unjoni Ewropea, sa fejn it-trade mark inkwistjoni ma għandhiex karattru deskrittiv u ma hijiex nieqsa minn karattru distintiv u sa fejn, għaldaqstant, ma teżisti ebda raġuni għal rifjut li tista’ tostakola r-reġistrazzjoni tat-trade mark għall-klassijiet li saret talba għalihom u għall-prodotti u servizzi msemmija f’dawn il-klassijiet.